Sojourner, vastake! Kas kuulete?
6 KUUD PÄRAST STARTI
Kosmos-1, kuuleme teid.
Me oleme... Titani orbiidile lähenemas.
Aga meil on tõsine olukord.
Me oleme hädas.
Rahu, Kosmos. Palun rääkige oma olukorrast.
Alustasime põletust, aga me ei aeglustu piisavalt.
Läheneme Titani orbiidile ikka liiga kiiresti.
Olgu, võib-olla... Ma ei tea. Sulgege helikon-jahutus?
Võimendage mootorit.
Kähku põleb ära, aga vähemalt kaitseb teid.
Möödaviigu jaoks pole aega. Oleme juba sisenemisfaasis.
- Peame aeglustuma. - Mis toimub?
Kosmos-1 on hädas.
PLAANITUD MAANDUMINE - AEROPIDURDUSE FAAS
Nad üritavad aeropidurdusega Titani orbiidile siseneda.
Aga nad vist lähenevad liiga nürinurgi.
Meie mootorid töötavad hästi. Aga ma ei tea.
- Pole loogiline. - Aeropidurdamine pole piisav.
Nende trajektoor oli õige.
- Uus põletus? - Tahaks loota.
- Ei, meil on vaevu kütust järel. - Oleme samal trajektooril.
- Jääge ootele, Kosmos-1. - Selge.
- Issand. - Ootel.
Kui nad kiirust ei vähenda, põrkavad Titani atmosfäärist eemale.
Ja satuvad Saturni gravitatsioonikaevu.
- Juba ainuüksi kiirgus tapaks nad. - Kosmos-1, Sojourner. Kas kuulete?
Nad peaksid aeglustuma.
Ehk saavad sügavamale atmosfääri sukelduda ja suurema takistusega pidurduda.
Kosmos-1, Sojourner.
Sukelduge nina kõrgel hoides. Nii on takistus suurem.
KOSMOS-1 SIDE AVATUD
- Selge. Alustame sukeldust. - Selge. Jääme ootele.
Toimi nüüd.
Kosmos?
See ei toiminud.
Ja meil pole rohkem kütust.
Kas saate manööverduspõtkuritega Saturni orbiidile jõuda?
Ei, Sojourner.
Me panime Titanist mööda.
Saturn tõmbab meid ligi.
Palun öelge meie kolleegidele, et me üritasime.
Ja me armastame oma peresid väga.
Muidugi. Me ütleme neile, Kosmos-1.
Ma luban seda.
Ning me püsime raadio teel teiega.
Lõpuni välja.
Me oleme teiega.
Kosmos?
Kas kuulsite seda?
Kosmos-1, kas kuulete meid?
Kosmos-1?
TITANI SIREENID
Kuidas küll on mu isa teda kõik need aastad talunud?
Mõistad?
Ma ei väida, et ta on jobu, aga ongi.
Jah.
Ma küsisin vaid veidi viina
ja tema vaatas mind, nagu oleksin kirikus vandunud.
„Kui sa pole piirangutega rahul, räägi oma isaga.“
Bueller?
Halloo?
- Vabandust. - Kas oled kombes?
Jah. Vabandust, ma lihtsalt...
Ma ikka mõtlen selle peale, mis Kuragini laevaga juhtus.
Hei...
Hei.
Kuule, su emaga ei juhtu midagi. Selge?
Tal nuputab tervelt kahe planeedi jagu teadlasi,
kuidas Titanil maanduda. Eks?
Jah.
Sul on vist õigus.
Ning issand, see naine Rosales?
Ta päriselt ka peksaks Saturni surnuks, kui see jamada üritaks.
See on pigem impressionistlik, Antonioni stiilis.
Näitan, kui valmis saan, aga tahan ausat arvamust.
Tere hommikust!
Tere, Lee.
Vähem juttu,
rohkem tööd.
- Jah, söör. - Kohe.
Ta vist salaja vihkab mind.
See on ainus seletus, miks ta mind piinab.
Arvake, kellel on sel nädalal taas iga õhtu väetisetöö.
- Nalja teed? - Meil mõlemal.
Tõsiselt ka? See on täielik jura.
Mida? Mis see oli?
Mitte midagi. Lihtsalt paistab, et sina ei saa iial väetisetööd.
Jah. Miks tema saab istuda ja kirjutada, meie aga peame iga õhtu sitta kühveldama?
Ju minu käed on liiga õrnad, et sõnnikuga määrida, nagu te seda teete.
Jah.
Su kingitus jääb aina väiksemaks.
Kuule, säilita rahu.
Ta ütles mulle, mis kingi sa oma tähtsal õhtul saad.
Sul veab, et üldse midagi saad,
sest mul pole kogu lisatööga üldse vaba aega olnud.
Ma võin meeleldi sind kõigega aidata.
- Jah? - Kui valmis saan. Jah.
- Kindlasti. - Armastan aidata
Jah, sa armastad väetise lõhna.
- Armastan seda. - Seda ma tean.
- Väga armastan. - Jah?
Iga lõhn oleks sinu küljes hea.
- Jah? Aitäh. - Jah.
Ma ei taha seda näha. Rõve.
Eest ära!
M-6 kahtlustab, et me varustame teid.
SKR ei saa kodus sõja puhkemisega riskida,
seega mul kästi teie aitamine peatada.
Mul on valus seda uudist tuua.
Teie viimase kuue kuu julgus on inspireeriv olnud.
SKR ja Hiina valitsus suhtuvad jätkuvalt poolehoiu ja kaastundega teisse,
teie rahvasse ja teie üllasse vastuhakku.
Argpüksid.
Kui SKR enam meile toitu ei tarni,
siis on meie olukord väga keeruline.
Me oleme täiendanud SKR-ilt saadud moona Kuznetsovi jaama toiduga.
Ning me arvestame oma põllumajanduskupli saagiga, aga see
- on mitme kuu kaugusel. - Issand.
Kuidas selleni jõudsime?
Küll leiame lahenduse, Fumiko.
Tuleb ka nende valu mõista. Kes esimesena järele annab?
Kui peame hädaolukorra toiduvaru kasutama...
Me pole isegi seda enam, sest juhtusid kõiksugu intsidendid.
Mis kuradi intsidendid? See on sabotaaž. Rähnid üritavad meilt jalgu alt lüüa.
Jah, endine šerif Palmer on siiani tabamata.
Varjatud tunnelid, mille me eelmine kuu leidsime...
Need, mille kuradi Dev Ayesa salaja ehitas?
Jah.
Nüüd nad redutavad temaga seal kindluses ja me ei saa selle asjus midagi teha.
Ma ei suuda siiani uskuda, et Dev neid aitab.
Mina suudan. Ta on alati oma huve kaitsnud.
Nad ei jäta järele, seega peame valvsamad olema.
Lee, kui kaua me allesjäänud toiduga vastu peame?
Kogu moona ja muuga, mis meile kättesaadav on... Kaks kuud.
Kogu lugu? Kaks kuud?
Võime veelgi rangemalt normida.
Inimkeha suudab minimaalse toiduga üllatavalt kaua vastu pidada.
Tõestasime seda, kui peaaegu 20 aasta eest sellele planeedile saabusime.
Ma pole kindel, kas meie elanikkond on valmis sellist ohverdust tegema. Jah.
AITAB KÜLL! ME TAHAME KOJU MINNA!
„Meie, Rõõmuoru hääletud ja võimetud inimesed,
nõuame, et meil lastaks järgmise transpordilaevaga Maale naasta.“
Tahtsin seda teile näidata.
200 inimest allkirjastasid Maale tagasi saatmise sooviga petitsiooni.
Tore. Saatke nad siit minema.
Nad ei tohikski selle osalised olla. Jääbki ülejäänutele rohkem toitu.
Ja vabaneme neist, keda ei saa usaldada.
Kas seda saab teha?
Huvilisi tagasi Maale saata?
Söögivajajaid oleks vähem.
Toidu tarneahelal oleks väiksem surve.
Ja kui hoiame siin vägisi neid, kes lahkuda soovivad,
jääb mulje, et nad on vangid.
- Naeruväärne. - Vaata silti. Nad tunnevad end nii.
Asi pole tunnetes.
Kedagi ei hoita vangis.
No tegelikult kuberneri, Kuragini esindajat...
- See on täiesti... - ...ja nende saatjaskonda...
Kuidas sa saad nii võrrelda?
Neid hoitakse praegu vangis.
Hea küll!
Kas me üldse saame neid tagasi Maale saata?
Kas meil on laeva?
See on küsimus MOCC-ile
ehk siis Aleida Rosalesele.
Kahjuks.
Tore. Seega...
Kes temaga rääkida tahab?
Miks alati mina?
Sa oled ainus, keda ta ei vihka.
MCGANN: RASKE TÕDE
MARSI-KRIIS: 154. PÄEV
Käes on pantvangikriisi kuues kuu
ja mõlemad pooled on ikka vankumatud.
M-6 ALA - MPT KONTROLLI ALL
M-6 kontrolli all on vaid väike osa Marsi-baasist,
aga president Bragg keeldub ikka terroristidega läbirääkimisi pidamast.
Dramaatiline vastasseis Marsi automatiseerimise plaani tõttu jätkub
ja lõppu ei paista.
Iriidiumi tarne Maale on täielikult seiskunud,
nagu ka moona saatmine Rõõmuoru baasi, põhjustades tohutu...
NEW YORGI BÖRS
MPT JUHT NÕUAB LOOBUMIST
Marsi Poegade ja Tütarde ehk MPT nõukogu,
mis enda sõnul räägib baasi hõivanud radikaalide nimel,
avaldas veel ühe teadaande.
Meie kontrolli all on Rõõmuorg koos missioonikeskusega
ning Phoenixi kosmodroom
ja kogu asteroidi kaevandamine Kuznetsovi jaamas.
Järele andmise asemel ähvardavad nad nüüd kuulutada Marsi iseseisvumist,
kui nende „põhjendatud ja õiglasi nõudmisi“ ei täideta.
Enamik on radikaalide vastu, aga mõned Marsi pooldavad meeleavaldused
on tekkinud USA-s, Nõukogude Liidus ja Euroopas.
Nõukogude president Fjodor Korženko kuulutas meeleavaldajad mittetoetavaks.
M-6 MÕISTIS MEELEAVALDUSED HUKKA
Marsi kuberner Ljonja Polivanov, Korženko järgija,
on kriisi algusest saati pantvangis olnud.
USA president Bragg jäi kindlaks oma rangele hoiakule
Marsi Poegade ja Tütarde suhtes.
Tema valitsuse kinnitusel jätkab M-6 punase planeedi embargoga,
jättes nad ilma ressurssidest, mille tarnete abil on koloonia
seni elus püsinud.
Olgu, trenni aeg. Läki!
Vastasseis on lisaks raskendanud reaktsiooni
Kosmos-1 traagiliselt nurjunud Titani-missioonile,
mis oli mehitatud Nõukogude erafirma poolt.
Korženko ütles avalduses: „Me kaotasime viis kangelast.“
KOSMOS-1 TRAGÖÖDIA TAGAJÄRJED
Hiljem saab hinnata mõju...
Pean sinuga rääkima.
Ma sain Maalt infot.
Kuidas?
Nad annavad vangidele soola- ja pipratoosid...
Nad ei oska vanglat juhtida.
Ja mis infot saite siis?
Kahjuks pole see midagi head.
Korženko ajab endiselt kõik oma äpardumised sinu kaela.
Partei silmis oled sa nüüd luuser,
sest ei suutnud riigi huve kaitsta.
Ma olin talle üdini ustav ja nüüd ta kohtleb mind nii.
Ma pole veel halvima osani jõudnudki.
Sinu naine on ohus.
Ei või olla.
Hei, minge edasi! Liigutame end!
Tema ponnistused su vabastamise nimel
on presidenti vihastanud.
Su naine ütleb sinust avalikult lahti.
Tal pole valikut.
Nii, aeg on läbi! Kõik tagasi elumoodulitesse!
Tulge nüüd! Läki!
Veel meditsiinitarbeid.
MRV
Pean temaga kohtuma.
Praegu pole hea aeg.
Ütle talle, et pakiline on.
Käisime veel ühel reidil.
Tegime nad pea tühjaks, eriti meditsiinitarvetest.
Aga toiduga on ikka mure. Neil on veel piisavalt, et vastu pidada.
Ma tean.
Me oleme neid mitu kuud rünnanud ja nad pole raasugi järele andnud.
Me ei saa enam kaua sedasi jätkata.
Midagi peab muutuma.
Usu või mitte, aga ma nõustun su hinnanguga.
Ja mul on idee, kuidas olukorda muuta.
Noh, ma ootan suure huviga.
See on riskantne.
Aga meil pole valikut.
Nüüd on ohus selle baasi ja planeedi ning kõigi siinsete elanike tulevik.
Mida sa siis täpselt teha tahad?
Jõudsime järelduseni, et Kosmos-1 katastroof
oli kiiruga Titanile jõudmise otsene tulemus.
Nende trajektoor oli tõepoolest õige,
aga Titani atmosfääri tiheduse kalkulatsioonid eksisid.
Kõike tehti nii kiiresti
ja keegi ei mõistnud, et atmosfääri tihedus oli väiksem,
sest Titan oli äsja Saturni varjust väljunud.
Seetõttu lähenesidki valesti.
Saadame uued trajektoorirehkendused,
aga hinnangulise tihedusega on endiselt palju ebakindlust.
Vaadake riskianalüüsi ja...
teatage, mida arvate.
Napilt läks.
Hetkeks kartsin kuulda, et ilmaasjata tulime siia.
Arvuta põletust, mis lingutaks meid ümber Saturni
- tagasi Marsi suunas. - Oot, mida?
Sa katkestad missiooni nüüd?
Kuragin kiirustas missioonile, enne kui kõik valmis oli.
Ja tead mida? Meie tegime täpselt sama.
Kogu missioonil on stardipalavik, nagu NASA seda vanasti nimetas.
Igaüks veenab end, et ei näe ilmselgeid probleeme.
sest kõik tahavad jätkata ja mitte keegi ei taha öelda „stopp“.
No mina ütlen „stopp“.
Ma ütlen sulle, et NASA ei kaotanud Kuuga venelastele,
sest neil oli stardipalavik, vaid sest neil polnud enam pagana mune.
Kui saabus hetk, mil Apollo 10 pidi reegleid rikkuma
ning valima julge tee,
ohtliku tee,
siis mu isa lõi põnnama.
Ja tead mida?
Ta kahetses seda otsust oma surmani.
Seega mõtleme hetke järele, enne kui me otsustame.
Otsust ei tee siin meie,
vaid mina.
Igaüks teadis su isa kohta seda,
et kui tema missiooni juhtis, ei hääletanud ta enne käsu andmist.
Siin olen juht mina, mitte sina. Ning ma otsustasin katkestada.
Kogu lugu.
Hangi mulle numbrid. Ma teavitan Marsi, et naaseme koju.
Ma otsustasin, et parim tegu on missioon katkestada
ning naasta Marsile minimaalse energiaga trajektoori lingutuse teel.
Andsime endast parima. Olgem uhked selle üle, kui lähedale jõudsime.
Side lõpp.
Olgu, rahvas. Kuulsite teda.
Toome linnu tagasi koju.
Nad tulevad tagasi?
Tõesti kahju.
Paljud siin ootasid seda maandumist pikisilmi.
Ma olin üks neist.
Igatahes, ma tulin sinult teenet paluma.
Kas saaksime...
Miks see kõlab mu jaoks halvasti?
Ma lihtsalt küsin. Me pole otsustanud seda teha.
Kui tore.
Te pole otsustanud kosmoselendude juhtimiskeskuse ohje haarata.
Veel. Eks anna mulle teada, kui olete valmis MOCC-i üle võtma
ja Marsi kohal lennuliiklust juhtima,
Kuznetsovi jaama hooldusmissioone saatma,
sidet ja ilmasatelliite haldama ning... Mis mul veel ununeb?
Õigus jah.
Peaksite ka juhtima Titani-missiooni,
mis on 1,2 miljardi kilomeetri kaugusel ja läheneb Saturnile 40 000 km/h.
Aleida, ole nüüd!
Ütle vaid, kas see on võimalik või mitte.
Sest kosmoselennud on nii lihtsad?
Lihtsalt jah või ei.
Aleida, palun.
Kui Sojourner nüüd naaseb, saan ehk ootel püsinud transpordialuse vabastada.
Aga seda vaid juhul, kui teise hooldus valmis saab.
- Selge? - Tänan.
Ma ei luba midagi.
Aga uurin, mida teha saan.
Küllap sa nägid kojumineku nõudega plakateid?
Raske mitte näha.
Üks pandi mu elumooduli uksele.
Mida sa asjast arvad, omavahel rääkides?
Ma arvan, et ülestõus oli kõigile ootamatu.
See oli ülestõus.
- Aga ei... - Ära varja end selle eest.
Aga siinne rahvas usaldab sind,
seega esimesed paar kuud oli sul pea kogu baasi tugi.
Teid ergutati ja ülistati.
Sest te võitlesite iseseisva Marsi nimel automatiseerimise türannia vastu.
Aga nüüd?
Kuus kuud hiljem?
Toit on normitud, rahasüsteem on kokku varisemas,
hoolduse probleemid on kuhjumas. Nüüd mõistetakse reaalset olukorda.
Ja siis näed, kes su tõelised sõbrad on.
Jah.
Ja vastus su järgmisele küsimusele on:
ei, ma ei ole su sõber, Miles.
Aga ma pole ka su vaenlane.
Ma olen lihtsalt üks peakomplektiga tohman.
- Olgu. - Olgu.
Ütleksin: „Oled siia alati oodatud“, aga loodan, et sa ei naase.
Tere.
Minu nimi on Natalja Polivanova
ja täna ma pöördun teie poole,
Nõukogude rahvas.
Mu jaoks on tähtis see, et inimesed teaksid tõtt.
Minu abikaasa,
kuberner Leonid Polivanov,
on üksi süüdi selles, mis Marsil juhtus.
Ma nägin, kuidas ta...
ignoreeris probleeme,
kuni oli liiga hilja.
A
AR
ARM
ARMA
Need raisad...
Pärast kõike, mida ma mehe jaoks tegin,
sundis ta mu Tašat maailma ees neid jubedaid asju ütlema.
Kohutav tõesti, sul on õigus.
Ja säärase surve all suutis Taša mulle siiski saata...
Ma palun teid. Kas teie tuttavad luureteenistuses,
kes teile infot saadavad, saaksid teda kuidagi aidata?
Ei. Teda valvatakse nii hoolikalt, et see teeks olukorra vaid hullemaks.
Aga sul on õigus. Korženko asjus tuleb midagi teha.
Ta käitub nagu nurkaaetud koer, kes on kõigeks võimeline.
Ta võib oma naha päästmiseks ehk kogu riigi hävitada.
Mida selle asjus teha?
Ta pole parteis eal nõrgem olnud.
Kogu majandus on kokkuvarisemise veerel
ja võimalik, et Marss iseseisvub tema valitsusajal,
mis võib Nõukogude impeeriumis iseseisvumise liikumisi õhutada.
Tead, miks ta üritab sind süüdistada?
Sest ta teab, et rahvas süüdistaks teda.
Parteis on inimesi, nagu Bolkonski, kes on tema pseudostalinismist tüdinud.
Nad tahavad kedagi nooremat, värskemat.
Kedagi, kes suudab meie riigi 21. sajandisse viia.
Kedagi sellist nagu sina.
Kas olete arust ära? Ma olen teise planeedi peal vangis.
Inimesed näevad, mida sa oled oma riigi nimel ohverdanud.
Nad usuvad sinusse.
Seltsimees Morozova, ma kardan, et kaotasite siin vangistuses mõistuse.
Ma olen palju hullemat üle elanud.
Korženko püsib veel võimul maksimaalselt kuu aega,
nüüd, mil oligarhid on tema vastu pööranud.
See on vaid aja küsimus.
Baasi haldava kontaktisiku korraldatud turvasüsteemide hooldus
algab enne seda, kui ligipääsupunktidesse sisenete,
seega peaksite saama ilma Boydi ja kellegi teise teadmata ära käia.
- Noh, see on... - Mida?
- Noh... - Riskantne käik?
- Jah. - Jah, ongi.
Mänguseis on järgmine.
Me oleme maas ja aeg on otsa saamas. Peame kuidagi kogu asja muutma,
muidu nad hävitavad siinse tuleviku lootuse.
Need inimesed usuvad, et nad teevad õigesti.
Ja nad on väga kangekaelsed.
Nad on täiesti rumala asja nimel nõus oma eluga riskima.
- Jah. - Peame panema nad mõistma reaalsust,
et nad ei saa kuidagi võita.
Anna teada, kui oled valmis teostama.
- Jah? - Kas sa magad?
Ei. Miks ma magaksin?
Kell on vaid kolm öösel.
No kas sa tead, mis päev täna on?
Sinu sünnipäev on, Alex Baldwin.
- Ju tõesti. Jah. - Palju õnne sünnipäevaks!
Kas oled kingi jaoks valmis?
Praegu?
Sul on teised plaanid?
Ei. Ei.
No siis kohtume kuplis.
See on ju lukus?
Lihtsalt tule sinna.
Olgu.
PASTILLID
Ei. Jah, sa...
Olgu.
TÄNANE UKSEKOOD ON KELLEGI SÜNNIPÄEV. KAS SUUDAD VÄLJA NUPUTADA?
UKS LUKUS SISESTAGE KOOD
UKS AVATUD
- Tere. - Tere.
- Palju õnne sünnipäevaks! - Aitäh.
Kuidas sa seni kingiga rahul oled?
Minu arvates...
on see kaunis.
Ma tulen kohe tagasi.
- Olgu. - Olgu?
- Olgu.
Lihtsalt... Hea küll.
- Ma ei peaks ta juurde minema. - Halloo?
Gulsora, Auggie.
Ma... Mida te...
Oot, mida te teete? Ma ei teadnud, et te siin olete.
Olgu. Hea küll.
- Sinu sünnipäev ju siiski. - Mida?
Mis asja?
Mida?
Issand, veel tullakse!
Vau.
Hei!
Mis asja?
Sa ei arvanud ju, et me kogu aja väetisetööd tegime,
- või mis? - Jah, aga see on... Sellist asja
- ma küll oodata ei osanud. - ...teeme seda veel korra
Üks hukkus.
Seitse said viga.
Kaks kriitiliselt.
Kuus kuplit kaotasime mõistagi täielikult.
Lisaks oli ühe kupli all viis hädaolukorraks mõeldud toidu hoiuruumi...
PÕLLUMAJANDUSKUPLID
...ja need hävisid täielikult, kui kuppel kokku varises.
Millal...
Millal selgub kuplite ja moona kaotamise hinnanguline mõju meie toiduvarule?
Kui arvata maha kaotatud moon,
mille oleksime kuplite saagist saanud,
peame nüüd vastu...
kaks nädalat.
Kaks nädalat.
Mis kuradi moel see neil õnnestus?
Me alles tugevdasime turvameetmeid.
Keegi lülitas administraatori parooli abil turvasüsteemi välja.
Kellel on turvasüsteemi administraatori parool?
Üsna paljudel, aga me teame, kes selle taga oli.
Aitab küll, me peame reeturit karistama.
Las ma võtan mõned relvad. Tungime sisse ja lahendame asja lõplikult.
Ja seejärel? Arvad, et lahing Devi ja Palmeriga lahendab midagi?
Me ei või lasta neil aina meile keerata.
Ei. Aitab verevalamisest.
See pole kõik.
Kuplite rünnakust saati on Maale naasmise petitsioon kasvanud.
- Kiiresti. - Jumal küll.
Tuleb välja, et inimesed pole nälgimise ideest vaimustuses.
Ma allkirjastasin selle.
Kuna Sojourner valmistub tagasi tulema...
Mul on lapsed.
Ma ei saa...
Ma lihtsalt ei saa jätkata.
Mul on kahju.
Ehk on aeg siin tõega leppida.
Me andsime endast parima, tegime mõtte selgeks.
Mitte mingil juhul.
Mitte pärast kõike, mille üle elasime.
Ei saa lihtsalt loobuda.
Mida siis teha, Miles?
Meil on valikuvõimalused otsas.
Tegime täpselt nii, nagu sa ette kirjutasid.
Kell oli kolm öösel.
Uksed olid lukus.
Kõik oli läbimõeldud.
Valel ajal vales kohas.
Nad hiilisid sisse.
Ju neil oli mingil moel eraldi ligipääsukood.
Kari lolle lapsi.
Kas Alex oli seal?
Kahjuks ma ei tea.
Aga...
seal oli üks neiu.
Ta ei jäänud ellu.
Ma kuulsin just, mis juhtus.
Mul on tõesti kahju.
Ma tean, et olite lähedased.
Soovin, et sa poleks sunnitud selliseid asju kogema.
Aga sa pead tugevana püsima.
Paistab, et ma tulen peagi koju.
Ma armastan sind.
Alati.
SIIN ASTUS MAA RAHVAS ESMAKORDSELT KUULE
JUULI 1969 TULIME RAHUS KOGU INIMKONNA NIMEL
Kontrollime, kas võib alustada põletust kodu suunas.
Tõuge?
Plasmamootori juhtimine on sünkroonitud.
RF-generaatori väljund nominaalne.
Helikon ja ICH-ühendused töötavad. Minek!
- Keskkonnasüsteemid? - Samad nagu viimasel viiel kuul.
LAADIB ÜLES PÕLETUSJADA
Minek!
- Juhtimine? - Inertsiaalnavigatsioon kinnitatud
- ja Doppleri tulemus nõustub. Minek! - Lennudünaamika?
Põletusjada laetud. Kontrollsumma klapib. Minek!
PÕLETUSJADA INSTALLITUD
Piloot?
Manuaalse tagavara-lennusüsteemide testi järgi on kõik õige. Minek!
Hästi, minek siis. Kelly ja Stu, ta on teie päralt.
- Viige meid Marsile. - Nullin käsitsi juhtimise.
Automaatjada on ootel. Põletuse parameetrid on head. Jätkame.
Injektorid valmis. Põletusjada algatatud.
Kuus, viis, neli, kolm, kaks, üks. Käivitab!
Süttimistõrge.
Miks? Mis juhtus?
Kontrollin ICH energiatasemeid.
Automaatjada on ikka aktiivne, aga millegipärast hilineb.
Hilinemiseks pole aega. Marsi põletuse aken sulgub 20 sekundi pärast.
Põletuse kell ikka tiksub kuidagi.
Kõik injektorid on maas.
Arvuti järgi on seis nominaalne.
- Kinnitan, et kütus ei liigu. - RF-süsteemid nominaalsed.
Kurat!
- Aken möödus. - Pagan võtaks!
Kas saame manuaalselt pikema põletusega kompenseerida?
- Selleks pole kütust. - Peame midagi tegema. Võib-olla...
Mis pagana asi see oli?
- Mootorid käivitusid. Põletus algas. - Mida?
- Kuidas? - Pole loogiline.
- Elena, kontrolli mootori funktsioone. - Kõik näitab rohelist.
Siis katkestage põletus. Sulgege RF-toited.
See kustutaks kambri.
- Mootor ei pruugi taas käivituda. - Kuhu see meid viib?
Me oleme omadega perses.
Kuivõrd perses?
Me lendame Titani atmosfääri.
Võimatu. Ma laadisin üles Marsile naasmise jada ja kontrollin seda.
Võib-olla oli protsessoris tõrge.
- Rikutud tähis... - Juhtimisarvuti kasutab vale põletust.
- Mida? - Jah, selle saime prl Rosaleselt.
Ei, võimatu. Ma tean, et laadisin õige...
Mootor seiskus.
Me läheme Titanile.
Võib-olla on...
Kas saame Titaniga lingutust teha, et proovida uuesti Saturnist mööduda?
Ei, kütust on liiga vähe.
Elena, kas kütust jagub algse maandumisplaani teostamiseks?
Jah, hädavaevu.
Siis tasub maanduda.
Ei! Seda ei või juhtuda. Me läheme koju.
Hilja, Walt. Meil pole valikut.
Kellyl on õigus.
Kojuminekuks jagub kütust vaid juhul, kui maandume Titanil ja teeme juurde.
Laevakere välised temperatuurid tõusevad.
Titani atmosfääri takistus annab tunda.
Peame aeropidurduseks valmistuma ja peoga algust tegema.
Walt?
Ma võtan käsijuhtimise üle.
- Ohjad on su käes. - Oot, ma ei andnud luba!
Viin meid kohale. Stu, laadi Titani orbiidile jõudmise aeropidurduse jada,
aga ära käivita autopilooti.
Valmistan pürod ette välispaagi mootori tööks.
Tõstan nina aeropidurduseks.
Ei! Ei-ei, ma tühistan selle.
Liiga ohtlik on maanduda. Stu, haara ohjad!
Ei, boss. Kellyl on õigus. Oleme pühendunud.
Elena, jälgi kuumakilbi temperatuure. Anna iga saja kelvini järel märku.
Käivitage maapealne navigatsioon. Olge valmis maandumiskoha infot andma.
Saab tehtud.
Loodetavasti tead, mida teed.
- Kuidas sul läheb? - Võrratult.
Olen alati tahtnud teada, mis tunne oleks kogu maailma nähes täielikult põruda.
- Miles... - Ei, see on lahe. Proovi ka kunagi.
Kas sa mäletad, mida sa mulle pärast Sarah' sündi ütlesid?
Ta oli vaid päevavanune. Nad ei teadnud, mis viga on.
Ütlesin, et pole paha karta.
Sul tasub ehk oma nõu kuulda võtta.
Miles, sul tasub MOCC-i tulla. Asi on Sojourneris.
Läki.
Ma vihkan seda.
Kuumakilbi esiserva temperatuur on nüüd 2800 kelvinit.
Pea meeles, Baldwin, et 3300-ga hakkab sulama.
Peame langetama oma kiiruse madalamaks kui 2,6 km/s, muidu põrkume.
Aeglustumine on 21 m sekundi ruudu kohta.
Kelly?
Kelly, kas saad hakkama või ei?
Mul pole vaja praegu mõttetutele küsimustele vastata.
Liiga nürinurgi läheneme.
Oot, muudan nurga järsemaks.
Atmosfäär pidurdab siis rohkem.
Olgu.
Olgu, lihtsalt säilita rahu.
See on nagu öised maandumised Conniega.
Mis toimub?
Sojourner...
Nad siiski teevad seda, üritavad Titani atmosfääri siseneda.
Kui nad piisavalt ei pidurdu, põrkuvad Titanilt eemale nagu Kosmos-1.
Aga kui kuumakilp sulab ära, tähendab ka see väga halba päeva.
Asi on nüüd nende kätes.
Marsi juhtimiskeskus, kiirus langeb,
aga on ikka ettenähtust 7 km/s kõrgem.
Kõrgus 290 kilomeetrit.
Autopiloot töötab nüüd P320 peal.
- ADI on inertsiaalsel. - Peame seda baasile edastama.
Tahad, et kõik seda kuuleksid?
Miks mitte?
Kõrgus 270. Kiirus 9,2.
Sest sel ei pruugi õnnelikku lõppu olla.
Aga võib-olla siiski on. See on Marsi missioon, mis ehitati siin.
Seda plaaniti siin. See mehitati siin. Rahvas peaks kuulma, mis toimub.
Nüüd on kõrgus 255 kilomeetrit. Kiirus on 9 km/s.
Jah.
Käivitan tüürpindade juhtimise.
Kütusepaagid on survega.
Risttoite lülitid suletud.
Ma näen rohkem ionisatsiooni.
Kohe on signaalikadu oodata.
Aeglustumine on nüüd 31 m sekundi ruudu kohta.
Kuumakilbi temperatuur on 3500 kelvinit.
Olgu, lülitame lennujuhtimise ümber.
Juhtimise ümberlülitus. Kolm, kaks, üks.
Laevakere temperatuur tõuseb ikka.
Tüürpindade hüdraulika on survega.
Hoian üleval G-ga 191,7. Kiirus 8,5.
Väga raske on teda hoida.
- Hüdrauliline surve langeb. - 131 näit on 92%.
Maaradar aktiivne.
Välistemperatuur on 94 kelvinit.
Jälgige punast joont.
- Liiga kaugele lükkad! - Punane joon ületatud.
Kuumakilbid hakkavad üles ütlema.
Konstruktsiooni pinge on 20% üle piiri.
Esiserva temperatuur ikka tõuseb...
Kuumakilpide taluvuspiiri ületame.
Hüdrauliline temperatuur on...
Signaalikadu. Sojourneri pimendus.
X-ribal pole signaali.
Skannin.
Lülitan ümber HG-3 otsingurežiimile.
Kas saime otsimisandmeid?
Ei.
Signaali ikka pole.
SIGNAALIKADU
Seal! See sagedus.
Sojour... Rõõmuorg...
Sisenesime kenasti Titani atmosfääri.
Maandumispaik leitud.
Kolm,
kaks,
üks.
Tõlkinud Silver Pärnpuu